钦定古今图书集成/明伦汇编/官常典/第629卷 > 桑瑜
## 钦定古今图书集成/明伦汇编/官常典/第629卷 > 桑瑜

按《苏州府志》：“瑜字廷瓒，常熟人。弱冠举于乡，不第，选
温州通判。为治尚宽盛，寒暑不禁人于狱。属邑泰顺有银坑，岁久矿微，白于上官，遂得奏减。濒海有地曰
蒲庄，设二千户领卒以备倭寇。平阳旧籍居民三千
馀，其田渐为卫卒所侵，民为之代输，瑜被檄往勘，道
经铁沙岭，有岚瘴，从者惮行。瑜往籍其亩，赋其租，以”
为官军俸给。民喜跃，护送过岭。温有盐灶户多逃亡，
课坐是亏。部官议以三丁充一丁，灶户携老幼泣诉
于瑜，瑜假寐若有言于旁曰：“有旧额。”寐讯之，人云：“旧
额在于户部。”为言于部官，从其言。自是两浙南北直
隶皆用旧额以征课。谢灵运守温，有《梦草池》，瑜作堂
其上，兄瑾来自处，相与会合觞咏，以继其风。瑜初仕，
与瑜相约，早致政，年四十五卒，解任如约，同日还故
里。瑜自伤亲不及养，得一味，必设位以荐。瑾有疾，当
会试，不忍行，留以侍疾。兄弟有山水之好，每风日佳
霁必出游，游必有篇咏。有《吟窗选粹》《检斋集》。